हमर छत्तीसगढ़ योजना के करिस अवलोकन
OnlineCG State | प्रदेस म चार राज्य के 16 सदस्यीय प्रतिनिधिमंडल डाहर ले राज म चलत स्वच्छ भारत मिसन के काम देखे के संग ही हमर छत्तीसगढ़ योजना के आवासीय परिसर के दउरा करे गिस। प्रतिनिधिमंडल द्वारा परिसर म लगाए गे स्वच्छता प्रदर्सनी के अवलोकन घलो करे गिस। ओमन आवासीय परिसर म पंच-सरपंच मन बर आयोजित स्वच्छता ले संबंधित प्रस्न ल घलोक देखिस। प्रतिनिधिमंडल म भाग लेवइया चार राज्य आंध्र प्रदेश, तेलंगाना, महाराष्ट्र और कर्नाटक जिला के कलेक्टर, जिला पंचायत अध्यक्ष, जिला पंचायत के मुख्य कार्यपालन अधिकारी एवं पंचायत विभाग के अधिकारी सामिल हे।
प्रतिनिधिमंडल के सदस्य मन ह हमर छत्तीसगढ़ योजना के माध्यम ले पंचायत प्रतिनिधि ल स्वच्छता के प्रति जागरूक करे के प्रयास के प्रसंसा घलो करिस। ओमन कहिन कि स्वच्छता क्विज जइसे मंच ले पंच-सरपंच मन स्वच्छ भारत मिसन के अनेक आयाम ल आसानी ले समझ सकथे। आवासीय परिसर के घुमे के बेरा म स्वच्छ भारत मिसन के संचालक भास्कर विलास संदीपन ह प्रतिनिधिमंडल ल छत्तीसगढ़ ल खुले म सौचमुक्त राज्य बनाए के दिशा म करे जात काम मन के बारे म बताइस। भ्रमन के दउरान रायपुर जिला पंचायत के मुख्य कार्यपालन अधिकारी नीलेश क्षीरसागर घलो मौजूद रिहीन।
अपर बिकास आयुक्त एवं हमर छत्तीसगढ़ योजना के नोडल अधिकारी सुभाष मिश्रा ह प्रतिनिधिमंडल ल हमर छत्तीसगढ़ योजना के बारे म बिस्तार ले जानकारी दिस। ओहर बताइस कि भ्रमण म आने वाला पंचायत प्रतिनिधि मन ल इहां नियमित एवं बिसेस रूप ले स्वच्छता के प्रति जागरूक अऊ सिक्षित करे जाथे। इहां आके खुले म सौचमुक्त गांव के बारा म जानकारी लेके पंच-सरपंच अपने-अपने गांव ल घलो खुले म सौचमुक्त बनाए बर प्रेरित होथे, अऊ अपन गांव जाके ओला अमल म लाथे।
hne_Deva hne_Deva hne_Deva hne_Deva